
Parlamentul  României

Camera  Deputaţilor

Comisia pentru industrii si servicii

Bucureşti, 23.05.2007








                          Nr.23/90/2007
AVIZ

asupra proiectului de Lege pentru aprobarea Ordonanţei de urgenţă a Guvernului nr.128/2006 privind unele măsuri pentru diminuarea arieratelor bugetare



În conformitate cu prevederile art.95 şi 115din Regulamentul Camerei Deputaţilor, republicat, Comisia pentru industrii şi servicii a fost sesizată, pentru aviz care va fi transmis Comisiei pentru buget, finanţe şi bănci, cu proiectul de Lege pentru aprobarea Ordonanţei de urgenţă a Guvernului nr.128/2006 privind unele măsuri pentru diminuarea arieratelor bugetare, transmis cu adresa nr.P.L.X 194 din 2 aprilie 2007, înregistrată sub nr.23/90 din 3 aprilie 2007.



Proiectul de lege a fost adoptat de Senat în condiţiile articolului 75 alineatul (2) teza a III-a din Constituţia României, republicată.


Consiliul Legislativ a avizat favorabil proiectul actului normativ, cu recomandări care nu au fost preluate de către iniţiator.


Consiliul Concurenţei a avizat favorabil proiectul Ordonanţei de urgenţă, cu avizul nr. 1877 din 21 decembrie 2006.


Membrii comisiei au dezbătut, în şedinţele din 17 aprilie, 24 aprilie şi 23 mai 2007, proiectul de lege care are ca obiect de reglementare acordarea de scutiri la plata obligaţiilor fiscale, în conformitate cu prevederile legale în vigoare, unor societăţi comerciale la care statul este acţionar majoritar şi care au un impact major în economie.


În urma dezbaterilor, membrii comisiei au hotărât, în unanimitate, să avizeze negativ proiectul de Lege pentru aprobarea Ordonanţei de urgenţă a Guvernului nr.128/2006 privind unele măsuri pentru diminuarea arieratelor bugetare, deoarece se introduce o discriminare între societăţile care sunt deja implicate în reorganizări, unele reuşind să îşi achite datoriile la stat şi cele care vor beneficia de ajutoarele de stat, prevăzute în Odonanţa de urgenţă supusă aprobării, cu toate că managementul acestora a lăsat de dorit.


Deoarece, la Comisia pentru industrii şi servicii, domnul deputat Adrian Moisoiu a depus amendament care nu a mai fost dezbătut având în vedere prezentul aviz negativ, vă transmitem acest amendament pentru a fi avut în vedere de către comisia dumneavoastră, sesizată în fond.
                    Prin obiectul şi conţinutul său, proiectul de lege face parte din categoria legilor ordinare.


Potrivit art.75 alin. (1) din Constituţia României, republicată, Camera Deputaţilor este Cameră decizională.
                                                             PREŞEDINTE,

                                                               Iulian Iancu
Consilieri,
Silvia Vlăsceanu
Viorica Petraşcu

